ડાયાબિટીસને કારણે સ્કિન-પ્રોબ્લેમ શા માટે આવે છે? ડાયાબિટીસના દરદીઓમાં બ્લડ-સર્ક્યુલેશન યોગ્ય હોતું નથી. સ્કિનના જે કોષોને લોહી બરાબર મળતું નથી ત્યાં કોઈને કોઈ પ્રોબ્લેમ થવાની પૂરી શક્યતા રહે છે. આ સિવાય મોટા ભાગના સ્કિન-પ્રોબ્લેમ્સ પાછળ જવાબદાર એક કારણ છે અને એ છે ઓબેસિટી. જેમને ડાયાબિટીસ છે એમાંથી ઘણા લોકો નિયત કરતાં વધુ વજન ધરાવતા હોય છે. આ સિવાય જેમને ડાયાબિટીસ છે તેમને ઇન્ફેક્શન પણ ખૂબ જલદી થાય છે. સ્કિન પ્રોબ્લેમમાં મોટા ભાગના પ્રોબ્લેમ્સ ઇન્ફેક્શનને કારણે પણ હોય છે.